በቀወት ወረዳ የግሪሳ ወፍ በሰብል ላይ ጉዳት እያደረሰ ነው፡፡
ባሕር ዳር፡ ጥቅምት 28/2012 ዓ.ም (አብመድ) በአማራ ክልል ሰሜን ሸዋ ዞን ቀወት ወረዳ 600 ሺህ የሚደርስ የግሪሳ ወፍ ተከስቷል፡፡ የግሪሳ ወፉ በሰብል ላይ ጉዳት እያደረሰ የሚገኘው ‹ያለን› እና ‹ተሬ› ተብለው በሚጠሩ ሁለት ቀበሌዎች መሆኑን የቀወት ወረዳ ግብርና ጽሕፈት ቤት ገልጿል፡፡ የግሪሳ ወፉ በአካባቢው ከጥቅምት 23 ጀምሮ እንደተከሰተም ነው የቀወት ወረዳ ግብርና ምፈት ቤት ኃላፊ አቶ ታደሰ ማምሻ የተናገሩት፡፡የወፍ መንጋው አስካሁን በሰብል ላይ ያስከተለው ጉዳት በውል ባይታወቅም ተጨማሪ ጉዳት እንዳያስከትል በባሕላዊ መንገድ የመከላከል ሥራ እየተከናወነ መሆኑን ኃላፊው አስረድተዋል፡፡ የአካባቢው አርሶ አደሮች በወንጭፍና በሌሎች ባሕላዊ የወፍ ማባረሪያ ዘዴዎች እየተከላከሉ ነውም ተብሏል፡፡